《送向和卿还京》
宋代·杨时

江湖多秋风，惝恍夜不眠。
念子将北归，起视明星悬。
君平翠虯姿，耸身苍梧渊。
高步隘八区，凌风上青天。
妙质蕴荆璞，宁须事磨镌。
赠言以为别，妄意追前贤。
圣言乃常珍，含咀真味全。
奇辞暂时好，过眼如飞烟。
洁身忌廉洁，触物冥虚船。
吾方病羸茶去一}，市药还自怜。
明日隔长陂，相望空惘然。

作者简介：（1053—1135）南剑州将乐人，字中立，号龟山。神宗熙宁九年进士。调官不赴。先后师事程颢、程颐，杜门不仕十年。历知浏阳、余杭、萧山，改荆州教授。金人攻汴京，坚论严为守备，除右谏议大夫；又反对割三镇以乞和，兼国子监祭酒。指斥蔡京蠹国害民，力辟王安石之学。高宗立，除工部侍郎。以龙图阁直学士致仕，专事著述讲学。卒谥文靖。与游酢、吕大临、谢良佐号为程门四先生，又与罗从彦、李侗等同列南剑三先生。其学术后被奉为程氏正宗。有《二程粹言》、《龟山先生语录》、《龟山集》。